ΓΡΑΠΤΗ ΕΡΩΤΗΣΗ P-2070/96 υποβολή: Honσrio Novo (GUE/NGL) προς την Επιτροπή (16 Iουλίου 1996)

Θέμα: Καταβολή των αποζημιώσεων προς τους πορτογάλους αλιείς

Με την υπ' αριθμόν 95/451/ΕΚ ((ΕΕ L 264 της 7.11.1995, σελ. 28. )) απόφασή του, της 26/20/1995, το Συμβούλιο ενέκρινε πρόταση της Επιτροπής για χορήγηση αποζημιώσεων στους αλιείς που αναγκάσθηκαν να διακόψουν την αλιεία στα ύδατα του Μαρόκου - COM(95)469 τελικό.

Σύμφωναμε την απόφαση αυτή, όλοι οι αλιείς που ευρίσκονται στην κατάσταση αυτή πρέπει να λάβουν αποζημίωση ανερχόμενη:

- για την περίοδο από 1/5/1995 έως 31/8/1995 - σε 454 ecu/ανά μήνα (περίπου 90.000 εσκούδος για κάθε μήνα

- για την περίοδο από 1/9/1995 έως 31/12/1995 - σε 620 ecu/ανά μήνα (περίπου 120.000 εσκούδος για κάθε μήνα)

Στη σύνοδο του Απριλίου 1996 στο Στρασβούργο, κατά τη διάρκεια της συζήτησης σχετικά με τη νέα συμφωνία αλιείας μεταξύ της ΕΕ και του Μαρόκου, ερώτησα την κυρία Επίτροπο με ποιό τρόπο θα κατεβάλοντο οι αποζημιώσεις αυτές στην Πορτογαλία. Η κυρία Επίτροπος δήλωσε ότι εκείνη τη στιγμή δεν ήταν ενήμερη επί του θέματος αλλά επρόκειτο να ζητήσει από τις πορτογαλικές αρχές να την ενημερώσουν.

Επειδή μέχρι σήμερα ουδεμία πληροφορία έχω λάβει από την κυρία Επίτροπο, αποφάσισα να επανέλθω επί του θέματος, γραπτώς αυτή τη φορά.

Σύμφωνα με πληροφορίες στις οποίες είχε πρόσβαση, η πορτογαλική κυβέρνηση κατάβαλε στους αλιείς όλα όσα τους όφειλε για το δεύτερο μέρος της αναγκαστικής διακοπής των δραστηριοτήτων τους, δηλαδή για την περίοδο από 1/9/1995 έως 30/11/95) (οπόταν ξανάρχισαν οι αλιευτικές δραστηριότητες).

Όσον αφορά την περίοδο από 1/5/1995 έως 31/8/1995, η πορτογαλική κυβέρνηση κατέβαλε σε κάθε αλιέα (και για κάθε μήνα) σε πρώτη φάση μόνο 52.000 εσκούδος. Αργότερα, και μετά την απόφαση της 19/4/1996 κατεβλήθησαν άλλα 18.832 εσκούδος ανά αλιέα και ανά μήνα. Ούτως, η πορτογαλική κυβέρνηση οφείλει ακόμα σε κάθε αλιέα, που διέκοψε τις δραστηριότητες του στα ύδατα του Μαρόκου, περίπου 18.000 εσκούδος για κάθε ένα από τους τέσσερεις μήνες της περιόδου αυτής.

Δύναται η Επιτροπή να μου επιβεβαιώσει τις πληροφορίες αυτές; εάν τα ανωτέρω ανταποκρίνονται στην πραγματικότητα, ποια επείγοντα μέτρα προτίθεται να λάβει η Επιτροπή, προκειμένου να λάβουν οι πορτογάλοι αλιείς όλα τα οφειλόμενα τα οποία, ειρήσθω εν παρόδω, οι ισπανοί συνάδελφοί τους έχουν ήδη λάβει.

Aπάντηση της κας Bonino εξ ονόματος της Επιτροπής (5 Σεπτεμβρίου 1996)

Σύμφωνα με το άρθρο 4 της απόφασης 95/451/ΕΚ του Συμβουλίου της 26ης Οκτωβρίου 1995 ((ΕΕ αριθ. L 264 της 07.11.1995. )), η Πορτογαλία θέσπισε σχέδιο δράσης που κατανέμεται σε δύο περιόδους:

- για την πρώτη περίοδο (από την 1η Μαΐου 1995 έως τις 31 Αυγούστου 1995) προβλέπεται η καταβολή στους αλιείς αποζημίωσης 70 070 εσκούδων ανά αλιέα και ανά μήνα 7

- για τη δεύτερη περίοδο (από την 1η Σεπτεμβρίου 1995 έως τις 30 Νοεμβρίου 1995) προβλέπεται η καταβολή στους αλιείς αποζημίωσης 120 000 εσκούδων ανά αλιέα και ανά μήνα.

Κατά τη διάρκεια των δύο αυτών περιόδων, οι εφοπλιστές επωφελούνται, κατά το μερίδιό τους, της αποζημίωσης για την προσωρινή διακοπή δραστηριότητας, σύμφωνα με το άρθρο 14 του κανονισμού (ΕΟΚ) αριθ. 3699/93 ((ΕΕ αριθ. L 346 της 31.12.1993. )).

Το κράτος μέλος είναι υπεύθυνο για την τήρηση των όρων που θεσπίστηκαν και την καταβολή των προβλεπόμενων αποζημιώσεων.